**Opis prvih civilizacij**

Prve visoke civilizacije so nastale okoli leta 3500 pr. Kr.  ob velikih rekah (Nil, Evfrat, Tigris …) in njihov nastanek štejemo za prelomni trenutek, ki je ločil prazgodovino od starega veka. Naseljevanje ljudi v porečjih Nila v Egiptu in Evfrata in Tigrisa v Mezopotamiji se je začelo v 5. tisočletje pr. n. št. Pred tem se je večina ljudi preživljala z lovom in nabiralništvom, čeprav so po svetu že obstajala majhna stalna vaška naselja, v večini pa je bilo prebivalstvo še nomadsko. Razvoj kmetijstva je privabljal vse več ljudi, da so se začeli naseljevati v vaseh in mestih, kot posledica tega pa so vzniknile prve visoke civilizacije. Ob velikih rekah in njihovih porečjih so nastale zato , ker so bili tam ugodni pogoji za razvoj kmetijstva.

Ob Nilu je nastal Egipt, ob rekah Evfrat in Tigris Mezopotamija, ob Indu Indija in ob Rumeni reki Kitajska. Malo kasneje so se razvili še Fenicija, Palestina, Perzija in Hetitski imperij.

Slike: namakalno poljedelstvo, zemljevid prvih civilizacij

**SUMER**

**Religija**

V sumerskih mestnih državah se je v 4. tisočletju pr. Kr. razvila religija, ki je vplivala na religijske sisteme preostalih mezopotamskih civilizacij. Sumerci so verjeli v politeizem (prepričanje v mnoge bogove). Sprva so si jih predstavljali v zoomorfni obliki (v podobi živali), pozneje pa v antropomorfni (podoba in vedenje ljudi). Niso poznali skupnega niza bogov, zato je vsaka mestna državica imela svoje patrone, templje in svečenika, ki je bil kralj. Bogovi v enem mestu so bili pogosto priznani tudi drugje. Sumerski govorniki so bilo med prvimi, ki so zapisali svojo vero v pisni obliki in so bili glavni navdih kasnejši Mezopotamski mitologiji, religiji in astrologiji.

**Božanstva**

Sumerski panteon je sestavljalo dvanajst bogov in nekaj sto nižjih bogov, imenovanih Anunaki. Vsak bog panteona je bil povezan z enim od dvanajstih nebesnih teles v našem osončju. Ti bogovi so bili:

* Anu je bil vrhovni bog, Veliki oče bogov ali kralj bogov. Njegovo kraljestvo je bilo nebo. Imel je soprogo Antu in šest spremljevalk (ena od njih je bila Ki, kar pomeni zemlja). Njegov simbol je bila zvezda, samega pa niso nikoli upodabljali.
* Enlil je bil gospodar duhov in zemljišč v Nipurju. Bil je Anujev najstarejši sin in drugo najmočnejše božanstvo sumerskega panteona. Njegovo ime pomeni "gospodar zračnega prostora". Postal je glavni bog neba in Zemlje, gospodar vseh ljudstev in dežel. Človeštvu je dal uroke in zaklinjanja, da morajo duhove dobrega ali zla ubogati.
* Enki je bil Anujev drugi sin in tretji veliki sumerski bog. Tudi on je bil Bog nebes in Zemlje, prav tako kot bog dobrodelnosti, vladar sladkovodnih globin pod zemljo, zdravilec in prijatelj človeštva. V sumerskih mitih je zapisan kot bog, ki je dal človeku umetnost in znanost, industrijo in vrsto civilizacije, tudi prva knjiga zakonov naj bi njegovo delo. Bog Enki je imel sedem sinov, med njimi Marduka, ki si je priboril vrhovno oblast, Nergala - gospodarja spodnjega sveta - in Dumuza.
* Inana je bila boginja Venere, plodnosti, ljubezni in prepira. Predstavljena je kot jutranja in večerna zvezda.
* Utu je bog sonca in njegovo ime po sumersko pomeni ''sonce''. Prikazovan je z rogovi, čelado in macolo. Pravijo, da se je vsako jutro dvignil s sončnim vzhodom in zašel za gorami na zahodu.

Ta božanstva so oblikovala jedro panteona, poleg njih pa je bilo na stotine manj pomembnih. Glavni sumerski bogovi so bili povezani z nebesnimi telesi. Za Sumerce so bili planeti živa bitja, ki so imela vpliv na dogajanje v fizičnem svetu. Verovali so v božansko moč Me, ki je vplivala na življenje ljudi in vladarjev, podeljevala pa sta jo glavna bogova Enlil in Anu. Predstava bogov je ustvarila temelj astrologiji. Sumerski bogovi so lahko tako predstavljali asociacije na različna mesta in njihov verski pomen je pogosto rastel in upadal s politično močjo tistega mesta.

Bogovi naj bi ustvarili človeka iz gline z namenom, da bi jim služil.

**Svetišča**

Bogove so častili v ziguratih (templjih), ki naj bi predstavljala stičišča zemlje in neba. S čaščenjem naj bi zagotovili dober pridelek in številne črede. Templji so organizirali velike projekte in dela, ki so bila potrebna za namakanje v kmetijstvu. Državljani so imeli dolžnost delati v templju, lahko pa so se mu izognili s plačilom v srebru.

#### Posmrtno življenje

Sumerci so verjeli, da so ljudje omejeni na mračni svet Ereshkigal, ko umrejo. Njegova domena je bila varovati vhod z različnimi pošastmi, da bi preprečili ljudem vstopiti ali izstopiti. Posmrtno življenje je predstavljalo spust v temačni pekel, kjer naj bi ljudje živeli v bednem okolju kot duhovi.

Umrli so bili pokopani izven mestnega obzidja na pokopališčih, kjer so truplo pokrili z majhnim kupčkom, skupaj z majhno količino hrane.; žrtvovane ljudi pa so našli v grobnicah v kraljevem pokopališču v Uru. Sumerci so izumili prvo liro in harfo  in jo uporabljali pri kraljevih pogrebih.

Slike: Prikaz bogov v človeški in živalski obliki, boginja Inana, tempelj

**EGIPT**

### Religija

V starem Egiptu je, razen v obdobju vladanja Ehnatona, veljal politeizem. Na religijo v Egiptu sta vplivala dva dejavnika: redne Nilove poplave in sončna toplota, ki sta omogočali poljedelstvo in preživetje obrečnega prebivalstva. Sonce je bilo vir življenja in stvarnik vseh stvari. Čaščenje sonca je tako postalo državni kult, Nilove poplave pa so vplivale na nastanek mita o stvarjenju sveta.

Religija starega Egipta je imela korenine v lastnem zgodovinskem razvoju. Prvotno so Egipt sestavljala ločena plemena, od katerih je vsako imelo svoje bogove. Sčasoma, ko so se plemena politično združevala, so se tudi njihovi bogovi stapljali drug z drugim. Okoli leta 3100 pr. Kr.  po združenju Zgornjega in  Spodnjega Egipta so se nekdanji krajevni bogovi polagoma spojili v državni Panteon. Mednje spadajo tudi nekatera kozmična božanstva, ki naj bi jih v Egipt domnevno zanesli od drugod. Od domačih bogov so se razlikovala po tem, da niso imela podobe živali ter niso bila povezana z življenjem ljudi. Proces nastanka in spajanja bogov se je dogajal tudi kasneje v Novem Kraljestvu (Ra in Amun postala Amun-Ra). Spajanje v enega boga je znano tudi z izrazom sinkretizem.

**Božanstva**

Egipčani so verjeli v številne bogove in boginje. Med najbolj znanimi so:

* Ra - bog sonca.
* Amon – bog stvarnik
* Hator – boginja sreče, ljubezni in glasbe
* Nut – boginja neba
* Hor – bog faraonov
* Oziris – bog smrti, posmrtnega življenja, onstranstva
* Izida – boginja plodnosti, magije
* Anubis – bog mumificiranja
* Maat – boginja pravice
* Thot – bog modrosti
* Set – bog puščave
* Geb – bog Zemlje

Verjeli so, da v vesolju vlada načelo reda, pravice in resnice, ki ga je poosebljala boginja Maat. Ta načela so upoštevali tudi drugi bogovi. Vesoljni red je ogrožal vesoljni nered Izfet. Vsi bogovi, kralj kot utelešenje Hora in sin Raja so si morali prizadevati, da Izfet nebi zmagal. Pri ljudeh je bil najbolj priljubljen Ozirisov kult.

**Svetišča**

Bogove so častili v svetiščih. Ta so bila zgrajena iz kamna – lomljenega apnenca, peščenjaka ali granita. Svetišča v Egiptu so bila namenjena čaščenju številnih bogov in umrlih faraonov – zato ločimo obredne in mrtvaške templje.

**Posmrtno življenje**

Egipčani so verovali v posmrtno življenje, saj so mislili, da je človek sestavljen iz telesa ter duše, poimenovane Ka (življenjska energija) ter Ba (duhovna energija). Po njihovem naj bi se Ka po smrti vrnila nazaj v telo, zato je bilo potrebno truplo po smrti ustrezno pripraviti z balzamiranjem (mumificiranjem) in ga pokopati v grobnice, imenovane kot hiše za Ka.

Slike: egipčanski bogovi; Tempelj Karnak, del katerega je tudi Amonov tempelj

**Babilon**

**Razvoj religije**

Razen jezika in pisave je babilonska družba tudi na drugih področjih pod močnim vplivom starodavnih Sumercev. To se nanaša na književnost, zakonodajo, religijo, družbeno-ekonomsko in politično sestavo. Najbolj očitno se to pojavi na jugu Babilonije, kjer se je nahajalo središče sumerske civilizacije. Zaradi nadaljevanja sumerske kulture v Babiloniji, lahko danes vemo več o sumerski književnosti in religiji.

**Božanstva**

Glavni bog je bil Marduk, ki mu je bil posvečen tempelj na vrhu babilonskega stolpa. Bogovi so poosebljali naravne pojave ali pa so izhajali iz pobožanstvenih krajev. Svečeniki so razlagali vpliv božjih znamenj in prerokovali iz zvezd. Zato se je razvila astrologija. Iz zapisov je razvidno, da so se z molitvijo obračali na bogove, da bi jim odpustili grehe.

Verjeli so v posmrtno življenje, domovanje duš umrlih je bilo podzemlje.

Slike: Bog Marduk, Razvoj astrologije

**Mezopotamija**

**Religija**

Verovali so v mnogoboštvo.

**Božanstva**

* Bog Anu je stvarnik neba in vesolja, vendar je oblast zaupal sinu Enlilu
* Enlil je gospodar vetra in vrhovni bog vesolja. Okoli leta 2000 pred Kristusom je Enlil v Babilonu prepustil oblast svojemu sinu Marduku, to je mlademu, vendar vsemogočnemu bogu.
* Enki, bog voda, je obdarjen z veliko modrostjo. Nanj se obračajo bogovi in ljudje v stiski.

Tem trem najpomembnejšim bogovom delajo družbo druga božanstva:

* Adad - bog nevihte
* Šamaš - bog sonca …

Mezopotamskih boginj je skoraj toliko kot bogov.

* Inana oz. Ištar, boginja ljubezni in plodnosti, a tudi vojne. Je najmočnejša med boginjami .

Ljudje so si predstavljali, da so jim bogovi podobni: imajo človeški obraz, pijejo, se ljubijo, poročajo, kregajo, si lažejo in se občasno stepejo. So pa nesmrtni, vsemogočni in njihova modrost presega modrost ljudi, ki so jih bogovi ustvarili, da bi jim služili.

**Perzija**

**Religija**

Religija se imenuje mazdaizem, njeni nauki so zapisani v sveti knjigi Avesti. Najbolj znan verski učitelj je bil Zoroaster s konca 6. stol. pr. Kr. Z naukom o boju med dobrimin zlim je vplivala na druge svetovne religije. Mazdaizem še živi med Parsi, potomci Perzijcev, ki so pred islamom zbežali v Indijo, ter med zoroastrovci, ki so ostali v Iranu. Poleg judaizma je nasjtarejša monoteistična religija na svetu.

**Božanstva**

Perzijci so častili Ahuramazdo, boga svetlobe, ki se nenehno bojuje z bogom zlih duhov iz teme, Arimanom. Pravični ljudje so morali pomagati Ahuramazdi.

Slike: Sveta knjiga Avesta, Bog Aharumazda

**Asirija**

**Religija**

Asirska religija, ki je bila politeistična, je bila podobna ali pogosto prepletena z religijami okoliških držav, še posebej z babilonsko. V Asiriji je preživela od okoli leta 3500 pred našim štetjem pa vse do postopnega uveljavljanja krščanstva med 1. in 10. stoletjem našega štetja.

**Božanstva**

* Ašur - Vrhovni bog, kralj bogov.
* Sledijo: Ištar - boginja - ter bogovi Ninurta, Šamaš, Adad in Sin.

Okoli vsakega od teh božanstev se je razvil kult, ki je vključeval tempelj in zigurat, ter svečenike in pomožno osebje. Kult je pomenil redno izvajanje religioznih obredov in prinašanje žrtev. Poleg navedenih so obstajala tudi nižja božanstva. Kralj je bil vrhovni svečenik in Ašurov predstavnik na zemlji in je moral sodelovati pri glavnih svečanostih, v važnih vprašanjih je svečenikom in prerokom tudi svetoval. Najvažnejši praznik je bil Novo leto. Magija je bila zelo razširjena, o čemer obstajajo pisni dokumenti.

**Fenicija**

**Religija**

Feničani so bili politeisti in vsaka mestna državica je imela svoje vrhovne bogove. Pisni viri pričajo, da so se Feničani obračali na svoje bogove z imeni »bog«, »gospod«, »kralj«, »gospodar«, na svoje boginje pa z »gospa«.

**Božanstva**

Najbolj pomemben izmed vseh je bil Melkart, čigar ime pomeni »kralj mesta«. Predstavljal je popolno božanstvo, povezano s kultom sonca, pa tudi s poljedelstvom in morjem, predvsem takrat, ko je bila moč Tira največja. Pogosto se pojavljata boginja vojne in plodnosti Astrata in bog plodnosti Baal.

**Obredi**

Feničani so redno opravljali obrede žrtvovanja v nepokritih zgradbah v bližini mest. Pri teh obredih so usmrtili dojenčka ali majhnega otroka in ga darovali bogovom. Če so starši žrtvovanega otroka pokazali kakršno koli žalost, obred ni bil uspešen. To dokazujejo tudi najdbe okoli 20.000 kosti ljudi in živali. Poleg žrtvovanj in pitnih daritev so bili pomembnejši religiozni obredi povezani s podeželskim in pomorskim življenjem ter z miti. Te obrede so pogosto izvajali vladarji ali sodniki, bili so pa v glavnem v obliki prošenj in zahval. Osnovni elementi naj bi bili romanje, procesije, žrtvovanja, igre in banketi. Eden izmed pomembnejših praznikov je bil egersis ali »Melkartovo ponovno vstajenje«. V sklopu ceremonij obreda adonias pa je bil namen obuditi boga Adonisa, povezanega s poljedelstvom. Ženskam, ki so ga objokovale in se ritualno prostituirale, so postrigli lase.